Autorităţile sunt în stare de alertă din cauza fenomenelor meteorologice extreme din România.
Tánczos Barna a anunțat că o mare parte din ţară este afectă de secetă în diferite stadii. "Am făcut apel la un consum raţional al apei potabile", a precizat ministrul Mediului. Unele zone din țară sunt lovite de mai multe fenomene extreme, precum averse torenţiale, vijelii, grindină şi caniculă.
Premierul Nicolae Ciucă a anunţat că a solicitat o analiză privitoare la fenomenele meteorologice extreme din România şi la planurile de intervenţii în urma apariţiei unor calamităţi.Anunţul a fost făcut miercuri, înainte de şedinţa de Guvern."Este nevoie ca la nivelul Guvernului, prin ministerele de linie, să asigurăm o activitate coordonată cu autorităţile locale. Vă cer ca în continuare să avem un plan cât se poate de coerent de intervenţie… să reacţionăm oportun… Am avut o discuţie cu ministrul Mediului şi cu ministrul de Interne privind analiza acestor fenomene. Nu vorbesc doar de ploile abundente care local au provocat inundaţii, vorbesc şi despre efectele secetei", a declarat premierul Nicolae Ciucă.Ministrul Mediului, Tánczos Barna, a dezvăluit că o mare parte din ţară este afectă de secetă în diferite stadii. De asemenea, sunt zone lovite de mai multe fenomene extreme, precum averse torenţiale, vijelii, grindină şi caniculă.Ministrul Mediului a mai anunţat că autorităţile monitorizează în permanenţă rezervele strategice de apă, mai ales că fenomenele extreme vor continua în luna iulie."Am făcut apel la un consum raţional al apei potabile", a precizat ministrul Mediului.